open-index/open-wikipedia-markdown huggingface dataset:
Strangeways, Here We Come

***Strangeways, Here We Come*** é o cuarto e derradeiro álbum da banda inglesa de rock alternativo The Smiths, publicado o 28 de setembro de 1987. Acadou o número 2 da lista británica de álbums, onde estivo durante 17 semanas. Todos os temas do traballo foron compostos por Johnny Marr, e a letras foron escritas e cantadas por Morrissey. O disco foi certificado ouro pola Recording Industry Association of America o 19 de setembro de 1990.

## Listaxe de cancións
CD98

O **CD98** (*cluster* de diferenciación 98) é unha glicoproteína de membrana heterodímera composta polas proteínas SLC3A2 e SLC7A5, que forma o **transportador de aminoácidos neutros grandes** (**LAT1**, *Large neutral amino acid transporter 1*). O LAT1 é unha proteína de transporte de membrana heterodimérica que transporta preferencialmente aminoácidos de cadea ramificada (valina, leucina, isoleucina) e aminoácidos aromáticos (triptófano, tirosina). O LAT1 exprésase máis profusamente nos capilares do cerebro (que forman a barreira hematoencefálica) en relación con outros tecidos.
* Proteína da subunidade lixeira de CD98, codificada polo xene *SLC7A5*.

## Notas 
## Véxase tamén 
### Outros artigos 
* Cluster de diferenciación
* Proteína transmembrana
* Proteína de transporte

### Ligazóns externas 
* 
* 
*
Salve Regina

A ***Salve Regina*** (en galego: *Salve Raíña!*) é unha das máis populares e coñecidas oracións católicas a María, nai de Xesús, escrita orixinalmente en latín. Inicialmente era unha antífona maior e himno. É unha das catro antífonas do Breviario dedicadas á Virxe (as outras tres son *Alma Redemptoris Mater*, *Ave Regina Caelorum* e *Regina Caeli*).

## Características 
Trátase orixinalmente dunha secuencia con rima en "e", aínda que a disposición dos versos pode variar segundo os compiladores. Durante algún tempo foi atribuída a Bernaldo de Claraval; agora sábese que este só engadiu a invocación final: *O clemens, o pia / o dulcis, Virgo Maria* (que introduce unha parella de versos con rima en "ia"). Segundo a tradición, o bispo galego Pedro de Mezonzo compuxo este himno á Virxe inspirado nunha imaxe de Nosa Señora dos Ollos Grandes, patroa de Lugo, durante a fuxida do pobo compostelán tralo saqueo da sé por Almanzor. Tamén se atribuíu ao bispo de Le Puy-en-Velay, Ademaro de Monteil; ao monxe alemán Hermann de Reichenau; e ata ao bispo lendario de Segovia, Hieroteo. 

Os cistercienses, os dominicos e os franciscanos promoveron o seu uso en diversas circunstancias (en especial na liturxia das horas). En 1250 Gregorio IX aprobouna e prescribiu que se cantase ao final do rezo das *Completas*, tal como se segue facendo hoxe en día. Os monxes cantábana antes de durmir e os monxes da orde de Predicadores cantábana en procesión con candeas acesas.

Diversos autores cristiáns elaboraron comentarios para esta oración; entre eles destaca: Bernaldo de Claraval, Anselmo de Lucca, Pedro Canisio, Francisco Coster e Afonso María de Ligorio.

A gran variedade de representacións da Virxe e a devoción existente en cada lugar onde se venera xerou a creación dunha "Salve" particular segundo a advocación do lugar.
Domenico Scarlatti musicou esta oración no século XVII na súa composición para alto e orquestra *Salve Regina*. A melodía sinxela que se usa habitualmente para cantala parece ser elaborada polo P. F. Bourgoing.

## A Salve en galego 
Non existe unha tradución sancionada pola Igrexa, de xeito que se teñen feito distintas adaptacións particulares.

## Notas 
## Véxase tamén 
### Bibliografía 
* Edición crítica: Analysis hymnorum de G. M. Dreves, Lipsia 1907.

### Ligazóns externas 
* Enciclopedia Católica
* Unha oración de saúdo, petición e súplica
* Para meditar as palabras do Salve Regina
Human Nature (canción de Michael Jackson)

**"Human Nature"** é un sinxelo do artista estadounidense Michael Jackson. Foi escrito e composto por Steve Porcaro e John Bettis, e producido por Quincy Jones. É o quinto sinxelo do álbum *Thriller* (1982). Nun princiio, Porcaro gravara unha demo da canción nun casete, que lle foi entregado a Jones.

"Human Nature" foi lanzado o 3 de xullo de 1983, e malia non ser lanzada no Reino Unido, tivo un grande éxito nas listas musicais dos Estados Unidos. Acadou o número 2 na *Billboard*'s Hot Adult Contemporary, e o número 7 na Hot 100. En Nova Zelandia, a canción conseguiu o número 11. A balada xerou unha boa acollida por parte dos críticos musicais. "Human Nature" foi versionada por moitos artistas, como Stevie Wonder, Danny Chan, Schlong, John Mayer, Miles Davis, SWV, Nas e Chris Brown.

## Notas
She's Out of My Life

'''"She's Out of My Life"'* é unha canción escrita polo artista Tom Bahler. A canción foi gravada por gran cantidade de artistas, como: Michael Jackson, Patti LaBelle, Ginuwine, 98°, S Club 7, Barbara Mandrell, Daniel Evans, Nina, Willie Nelson, Josh Groban e Karel Gott.

A canción fíxose famosa por ser o cuarto sinxelo do álbum *Off the Wall'' de Michael Jackson. Con esta canción, Jackson converteuse no primeiro artista en conseguir catro éxitos Top 10 Pop nun só álbum.

## Notas
Diao Yinan

**Diao Yinan** (en , pinyin Diāo Yìnán), nado en 1969 en Xi'an, Shaanxi, é un director, guionista e actor chinés. O seu filme *Black Carbón, Thin Ice* gañou o Oso de Ouro ó Mellor Filme no Festival Internacional de Cine de Berlín no 2014.

## Biografía 
Formado na Academia Central de Drama en 1992, Diao traballou como guionista con directores como Shi Runjiu en *All the Way*, e Zhang Yang en *Spicy Love Soup* e *Shower*. Ademais, Diao dirixiu dous filmes, *Uniform* no 2003 e *Night Train* no 2007, sendo estreado este último no Festival de Cine de Cannes.

## Filmografía 
### Como guionista 
### Como director 
### Como actor 
## Notas 
## Véxase tamén 
### Ligazóns externas 
*
Girlfriend (canción de Wings)

**"Girlfriend"** é unha canción do artista Paul McCartney. McCartney pensou na canción como unha que lle podería gustar gravar a Michael Jackson, e mencionoullo a Jackson nunha festa de Hollywood. Jackson declarara en entrevistas coa prensa musical que era un gran fan de The Beatles e a oportunidade de gravar con McCartney axudouno no seu seguinte proxecto. Porén, McCartney acabou por gravala el mesmo coa súa banda Wings, e foi incluída en 1978 no álbum *London Town*. Despois diso, foille suxerida por Quincy Jones a Jackson como unha posible canción do álbum *Off the Wall*.

## Notas
Wilfrid Napier

**Wilfrid Fox Napier**, nado o 8 de marzo de 1941 en Swartberg (Unión de Suráfrica), é un cardeal da Igrexa Católica, arcebispo metropolitano de Durban dende 1992.
## Traxectoria 
Wilfried Napier naceu o 8 de marzo de 1941 en Swartberg, entón parte da Unión de Suráfrica, estado predecesor da Suráfrica actual.

O 25 de xullo de 1970 foi ordenado sacerdote da Orde dos Freires Menores polo bispo de Kokstad, John Evangelist McBride.

O 29 de novembro de 1980 foi nomeado bispo de Kokstad, recibindo a consagración episcopal o 28 de febreiro de 1981 de mans do arcebispo de Durban Denis Eugene Hurley.

O 29 de marzo de 1992 o papa nomeouno arcebispo de Durban, e no consistorio do 21 de febreiro de 2001 Xoán Paulo II creouno cardeal, co título de Cardeal-Presbítero de San Francesco d’Assisi ad Acilia.

## Sucesión episcopal 
### Bispos consagrados por Wilfrid Napier 
* Michael Vincent Paschal Rowland (1983)
* Fritz Lobinger (1988)
* William Matthew Slattery (1994)
* Oswald Georg Hirmer (1997)
* Paul Mandla Khumalo (2002)
* Jabulani Adatus Nxumalo (2002)
* Barry Alexander Anthony Wood (2006)
* Thomas Graham Rose (2008)
* Stanisław Jan Dziuba (2009)
Stanisław Gądecki

**Stanisław Gądecki**, nado o 19 de decembro de 1949 en Strzelno (Cuiavia-Pomerania, Polonia) é un eclesiástico católico latino polaco, arcebispo de Poznań dende 2002 e presidente da Conferencia Episcopal Polaca dende 2014.
## Traxectoria 
### Primeiros anos 
Stanisław Gądecki naceu o 19 de decembro de 1949 en Strzelno, unha vila hoxe parte do voivodato de Cuiavia-Pomerania (Polonia).

Entre 1967 e 1973 estudou Filosofía e Teoloxía no Seminario Maior Primacial de Gniezno. O 9 de xuño de 1973 foi ordenado sacerdote da arquidiocese de Gniezno polo arcebispo Stefan Wyszynski.

Posteriormente especializouse no campo dos estudos bíblicos, estudando entre 1973 e 1976 e entre 1977 e 1981 no Pontificio Instituto Bíblico, e entre 1976 e 1977 no *Studium Biblicum Franciscanum* de Xerusalén. Fixo o doutoramento en Teoloxía bíblica na Pontificia Universidade de San Tomé de Aquino, doutorandose en 1982 coa disertación *La liberazione e la salvezza nel secondo libro dei Maccabei*.
 
### Episcopado 
O 1 de febreiro de 1992 Xoán Paulo II nomeouno bispo auxiliar de Gniezno e bispo titular de Rubicon. O 25 de marzo recibiu a ordenación episcopal de mans do arcebispo de Varsovia e Gniezno Józef Glemp, primado de Polonia. Os bispos co-consagrantes foron Bogdan Józef Wojtus, bispo auxiliar de Gniezno, e Gerard Bernacki, bispo auxiliar de Katowice. Escolleu como lema episcopal *Opere et veritate*.

O 28 de marzo de 2002 foi nomeado arcebispo metropolitano de Poznań logo da renuncia de Juliusz Paetz. O 2 de abril tomou posesión canónica da sé, e recibiu o palio o 29 de xuño.

O 20 de xuño de 1992 foi nomeado vicepresidente da Conferencia Episcopal Polaca, e o 10 de marzo de 1994 presidente para o diálogo co xudaísmo. Entre 1995 e 2008 foi consultor da Pontificia Comisión para as Relacións Relixiosas co Xudaísmo, participando de conferencias, reunións, sesións, simposios dedicados a este tema no seu país e no exterior.

O 8 de maio de 2014 o papa Francisco nomeouno membro da Congregación para a Doutrina da Fe.

## Obra 
* 
* 
* 
* 
* 
* 
* 
* 
* 
*
Helénicas

As ***Helénicas*** (*Ἑλληνικά*) son un importante traballo do escritor grego Xenofonte e unha das principais fontes para os acontecementos dos últimos sete anos da Guerra do Peloponeso, que non están relatados na obra de Tucídides, e dos posteriores á guerra.

Moitos consideran as 'Helénicas' como un traballo persoal de Xenofonte levado a cabo durante o retiro na súa vila doada polos espartanos, e escrito sobre todo para os seus amigos, para xente que coñecía os principais protagonistas e as principais batallas, a miúdo porque participaran nelas.
## Véxase tamén 
### Outros artigos 
* Guerra do Peloponeso.
* *Historia da Guerra do Peloponeso.*
* *Helénicas de Oxirrinco.*
### Ligazóns externas 
* Texto en español  en *PDF*.
** Texto inglés, con índice electrónico, no Proxecto Perseus. Na parte superior dereita atópanse os rótulos activos "*focus*" (para mudar ao texto grego) e "*load*" (para o texto bilingüe).
*** Texto grego en Wikisource.
*** Texto grego no sitio da *Bibliotheca Augustana* (Augsburgo).
**** Clara Álvarez: Análise morfolóxica e sintáctica de fragmentos do texto grego.
***** I, 1, 14.
****** O fragmento no Proxecto Perseus. Na parte superior dereita atópanse os rótulos activos "*focus*" (para mudar ao texto inglés) e "*load*" (para o texto bilingüe).
****** I, 1: texto en Wikisource.
******* Análise do fragmento.
***** II, 2, 10 - 11.
****** O fragmento no Proxecto Perseus: 10; 11.
****** II, 2: texto en Wikisource.
******* Análise do fragmento.
* Texto no Proxecto Gutenberg.
* Roberto Lérida: *Comentario histórico de las "Helénicas" de Oxirrinco*.
** Texto na Biblioteca Virtual da Institución Fernando el Católico.
Music and Me (canción de Michael Jackson)

"**Music and Me**" é unha canción do artista Michael Jackson na súa etapa co selo Motown. Foi o segundo sinxelo do cantante, extraído do álbum *Music & Me*. Acadou o número #34 nos Países Baixos e o #49 en Turquía.

## Listas musicais
Happy (canción de Michael Jackson)

"**Happy**" é unha canción do artista Michael Jackson, lanzada co selo Motown en 1973. A canción foi o terceiro sinxelo do álbum *Music & Me*. O seu título enteiro era "Happy (Love Theme from *Lady Sings the Blues*)", malia que nunca apareceu na banda sonora de *Lady Sings the Blues*. Foi lanzada como sinxelo en Australia, xunto con "In Our Small Way".http://www.discogs.com/Michael-Jackson-Happy-In-Our-Small-Way/release/655958

## Notas 
## Véxase tamén 
### Bibliografía 
*Halstead, Craig e Chris Cadman (2003). *Michael Jackson: The Solo Years*. Authors OnLine. ISBN 0-7552-0091-8
*George, Nelson (2004). *Michael Jackson: The Ultimate Collection* booklet. Sony BMG.
Pisa (homónimos)

***Pisa**, un concello da rexión de Toscana e mais é a capital da provincia de Pisa de Italia.
***Provincia de Pisa**, unha provincia da rexión de Toscana, Italia.
***Pisa, Grecia**, unha antiga cidade grega da península do Peloponeso da Antiga Grecia.
***Río Pisa**, un río de Polonia.
***Pisa (xénero)**, un xénero de braquiúros.
Quintairo

Como topónimo **Quintairo** pode referirse a:

;En Galiza
***Quintairo**, lugar da parroquia de Canedo, no concello da Pobra do Brollón;
***O Quintairo**, lugar da parroquia da Vide, no concello de Monforte de Lemos;
***O Quintairo**, lugar da parroquia de Vilelos, no concello do Saviñao.

## Véxase tamén
### Outros artigos
As Quintairas, Niñodaguia, Xunqueira de Espadanedo

**As Quintairas** é un lugar da parroquia de Niñodaguia, no concello ourensán de Xunqueira de Espadanedo, na comarca de Allariz-Maceda.

## Lugares e parroquias 
### Lugares de Niñodaguia 
### Parroquias de Xunqueira de Espadanedo 
## Notas 
## Véxase tamén
### Outros artigos 
* Lugares de Xunqueira de Espadanedo
The Punch Line

***The Punch Line*** é o primeiro 12" e terceira edición da banda estadounidense de hardcore punk Minutemen, publicado o 1 de novembro de 1981 a través do selo SST Records. Despois de que a súa anterior edición *Paranoid Time* esgotase as súas 300 unidades, Greg Ginn invitou á banda a gravar outro álbum. A duración total dos seus 18 temas é de só 15 minutos, moito menos que á dun LP normal. O disco foi un dos primeiros fitos editados polo grupo e por SST.

## Listaxe de cancións 
;Cara 1
#"Search" – 0:51 (Hurley, Watt)
#"Tension" – 1:18 (Tamburovich, Watt)
#"Games" – 1:01 (Boon, Watt)
#"Boiling" – 0:58 (Hurley, Watt)
#"Disguises" – 0:45 (Boon)
#"The Struggle" – 0:40 (Boon)
#"Monuments" – 0:48 (Hurley, Watt)
#"Ruins" – 0:49 (Hurley, Watt)
#"Issued" – 0:38 (Hurley, Watt)
;Cara 2
#"The Punch Line" – 0:40 (Watt)
#"Song for El Salvador" – 0:31 (Boon)
#"History Lesson" – 0:37 (Boon)
#"Fanatics" – 0:30 (Watt)
#"No Parade" – 0:50 (Boon)
#"Straight Jacket" – 0:58 (Watt)
#"Gravity" – 0:55 (Hurley, Watt)
#"Warfare" – 0:54 (Hurley, Watt)
#"Static" – 0:50 (Boon, Watt)
What Makes a Man Start Fires?

***What Makes a Man Start Fires?*** é o segundo álbum e quinta edición da banda estadounidense de hardcore punk Minutemen, publicado en xaneiro de 1983 a través do selo SST Records.

## Listaxe de cancións 
;Cara 1
#"Bob Dylan Wrote Propaganda Songs" – 1:27 (Watt)
#"One Chapter in the Book" – 1:00 (Watt)
#"Fake Contest" – 1:44 (Watt)
#"Beacon Sighted Through Fog" – 1:00 (Watt)
#"Mutiny in Jonestown" – 1:06 (Boon/Watt)
#"East Wind/Faith" – 2:10 (Hurley/Watt)
#"Pure Joy" – 1:30 (Hurley/Watt)
#"'99" – 1:00 (Hurley/Watt)
#"The Anchor" – 2:30 (Hurley/Watt)
;Cara 2
#"Sell or Be Sold" – 1:45 (Boon/Watt)
#"The Only Minority" – 1:00 (Boon/Watt)
#"Split Red" – 0:52 (Boon/Watt)
#"Colors" – 2:05 (Boon/Watt)
#"Plight" – 1:37 (Boon/Watt)
#"The Tin Roof" – 1:08 (Watt)
#"Life As A Rehearsal" – 1:35 (Watt)
#"This Road" – 1:26 (Watt)
#"Polarity" – 1:44 (Watt)
3-Way Tie (For Last)

***3-Way Tie (For Last)*** é o cuarto e derradeiro álbum da banda estadounidense de hardcore punk Minutemen, publicado en decembro de 1985 a través do selo SST Records. Destaca particularmente por conter varias versións de cancións de grupos como Urinals, Meat Puppets, Blue Öyster Cult, Creedence Clearwater Revival, Roky Erickson e The Aliens. 

Foi editado pouco despois da morte de D. Boon, que pintou a súa portada. Watt colaborou co baixista de Black Flag Kira Roessler en tres temas ("No One", "Stories" e "What Is It?").

## Listaxe de cancións 
;Cara D.
#"Price of Paradise" – 3:38 (Boon)
#"Lost" – 2:33 (Kirkwood)
#"The Big Stick" – 2:34 (Boon)
#"Political Nightmare" – 3:56 (Roessler, Watt)
#"Courage" – 2:35 (Boon)
#"Have You Ever Seen the Rain?" – 2:30 (Fogerty)

;Cara Mike
#"The Red and the Black" – 4:09 (Bloom, Bouchard, Pearlman)
#"Spoken Word Piece" – 1:07 (Watt)
#"No One" – 3:29 (Roessler, Watt)
#"Stories" – 1:36 (Roessler, Watt)
#"What Is It?" – 1:51 (Roessler, Watt)
#"Ack Ack Ack" – 0:27 (Johansen, Jones, Talley)
#"Just Another Soldier" – 1:58 (Boon)
#"Situations at Hand" – 1:23 (Watt)
#"Hittin' the Bong" – 0:41 (Watt)
#"Bermuda" – 1:41 (Erickson)

## Notas
Imagine Dragons

**Imagine Dragons** é unha banda de rock alternativo de Las Vegas, Nevada. A banda gañou fama en setembro de 2012 co lanzamento do seu primeiro álbum de estudio *Night Visions* e o seu primeiro sinxelo, "It's Time". O álbum acadou o número 2 na lista *Billboard* 200 e puxo unha xira mundial durante o 2013. Segundo a revista Billboard, Imagine Dragons copou as listas de rock no 2013. *Billboard* cualificou Imagine Dragons como "A banda rupturista do 2013", e *Rolling Stone* considerou a "Radioactive" "o meirande éxito rock do ano."

## Discografía 
;Álbums de estudio
* *Night Visions* (2012)
* *Smoke + Mirrors* (2015)
* *Evolve* (2017)
* *Origins* (2018)
* *Mercury – Act 1* (2021)
* *Mercury – Acts 1 & 2* (2022)
* *Loom* (2024)
;EPs
* *Imagine Dragons* (2009)
* *Hell and Silence* (2010)
* ''It's Time* (2011)
* *Continued Silence* (2012)
* *Hear Me* (2012)
* *The Archive EP* (2013)
* *iTunes Session'' (2013)

## Notas 
## Véxase tamén 
### Ligazóns externas 
*Páxina oficial
Osorio Gotérrez

**Osorio Gutérrez** foi un nobre galego do século X, emparentado cos monarcas do reino de Galiza. Foi o fundador do mosteiro de San Salvador de Lourenzá, onde ingresou como monxe nos últimos anos da súa vida. Nese período de tempo foi considerado un home santo polos seus coetáneos, que lle atribuíron diversas milagres, aínda máis numerosas despois da súa morte. Casou con Urraca Núñez, e tiveron tres fillos.

## Traxectoria 
miniatura|Fachada do mosteiro de San Salvador de Lourenzá.

### Antepasados 
Segundo unha xenealoxía lendaria, recollida por Luis de Salazar Castro, descendería dun Don Osorio que loitou canda a Paio de Asturias no ano 714, e neto doutro Osorio Gutiérrez que tras combater na batalla de Clavijo foi nomeado cóengo da catedral de León no ano 844.

A rama familiar **Osorio** ten un antepasado común co conde Hermenexildo Guterrez. Este antepasado común foi o nobre Gutierre, de orixe condal, activo entre os anos 820 e 860. Gutierre casou con Elvira, coa que tivo tres fillos, dos que descenderon os condes Hermenexildo e Osorio (avó). Este Osorio Gutiérrez tivo dous fillos, Nuno Osóriz e Gutierre Osóriz, e este á súa vez casou coa súa curmá Ildonza Menéndez, filla de Hermenexildo Guterrez. Tiveron oito fillos, un dos cales foi Osorio Gutiérrez, como o seu avó. Este Osorio Gutiérrez casou con Urraca Núñez e tiveron tres fillos: Gutierre, Ordoño Osóriz e Urraca Osóriz.

## Traxectoria 
Combateu na Reconquista, como na batalla de Simancas no ano 939 contra as tropas de Abderramán III. Trala morte do seu pai e do seu tío Nuño Osóriz sen descendencia, herdou os bens familiares, entre eles posesións na zona de Mondoñedo. Regresou a Galiza desde Tierra de Campos. Xa no ano 942 aparece como Conde de Vilanova de Lourenzá, título que mantivo ata a súa morte.

Dedicou gran parte da súa fortuna ao dote de varios mosteiros, e ampliou o cenobio de Lourenzá. Tras quedar viúvo entrou como monxe seguindo a regra de San Bieito neste mosteiro, que rexeu o abade Munio entre os anos 969 e 1015. Peregrinou a Terra Santa e pasou case un ano como eremita preto do Santo Sepulcro. Morreu ao pouco de regresar.

Segundo a lenda, o seu sartego foi mercado por el en Terra Santa, e chegou flotando por mar, nunha lenda similar á da chegada de Santiago o Maior á costa galega. En realidade é unha peza de mármore do século XI, entre xaspe branco e cárdeno con vetas azuis. Ten un crismón labrado no centro do frontal e unha cenefa de ondas arredor. Está sostido sobre dúas columnas e atópase na capela de Valdeflores na igrexa do mosteiro.

Trala súa morte foi venerado como santo, e facíanse peregrinacións ata o seu sepulcro. Co tempo pasou a celebrarse unha romaría o último domingo de agosto. Atribuíronselle numerosas milagres, entre elas a resurrección de polo menos catro mortos e a curación de enfermos.

## Notas 
## Véxase tamén 
### Bibliografía 
* 
* 
* 

### Ligazóns externas 
* Festa do Conde Santo
NGC 4945

**NGC 4945** é unha galaxia en espiral da constelación Centaurus,e está situada preto da estrela brillante Zeta Centauri. A galaxia foi descuberta por James Dunlop en 1826. Pénsase que podería ser semellante a un Pac-Man, aínda que observacións en raios X amosan que a NGC 4945 ten un raro núcleo enérxico do tipo Seyfert 2 que podería albergar unha gran buraco negro.

## Grupo de galaxias 
NGC 4945 é unha das galaxias máis brillantes do cúmulo galáctico Centaurus A/Grupo M83, un gran grupo de galaxias próximo. A galaxia é a segunda máis brillante de subgrupo centrado sobre Centaurus A.

## Notas 
## Ligazóns externas 
* 
* APOD: Nearby Spiral Galaxy NGC 4945 (16/10/2014)]
* ESO: Imaxes públicas de NGC 4945 (16/10/2014)
The Evil Within

***The Evil Within*** (coñecido como ***Psycho Break*** no Xapón) é un videoxogo de terror e supervivencia do 2014. Foi desenvolvido por Tango Gameworks e lanzado por Bethesda Softworks para as consolas PlayStation 3, PlayStation 4, Xbox 360 e Xbox One, e tamén para Microsoft Windows.

## Notas 
## Véxase tamén 
### Ligazóns externas 
*Páxina oficial 
*Páxina oficial do Xapón
Sleeping Dogs (videoxogo)

***Sleeping Dogs*** é un videoxogo de aventuras e acción en mundo aberto desenvolvido por United Front Games e Square Enix London. Foi lanzado por Square Enix e Bandai Namco Games para Microsoft Windows e para as consolas PlayStation 3 e Xbox 360. Ambientado na cidade de Hong Kong, a historia en modo un xogador segue a Wei Shen, un policía encuberto coa misión de infiltrase na organización Sun On Yee. A arte do videoxogo é obra de Hani Ghazaleh e Joshua Lee.

## Notas 
## Véxase tamén 
### Ligazóns externas 
*Páxina oficial
Zeus and Roxanne

***Zeus and Roxanne*** é un filme estadounidense dirixido por George T. Miller que se estreou en 1997. O filme conta a historia de amizade entre un can e un golfiño. Está protagonizado por Steve Guttenberg e Kathleen Quinlan.

## Personaxes 
* Steve Guttenberg como Terry Barnett
* Kathleen Quinlan como Mary Beth Dunhill
* Arnold Vosloo como Claude Carver
* Dawn McMillan como Becky
* Miko Hughes como Jordan Barnett
* Majandra Delfino como Judith Dunhill
* Jessica Howell como Nora Dunhill
* Tacquira LaTouche como Judith's Friend
* Duchess Tomasello como Mrs. Rice
* Shannon K. Foley como Linda, asistente de Claude
* Jim R. Coleman como Phil, asistente de Claude
* Alvin Farmer como Floyd
* Harri James como Asitente da aeroliña
* Justin Humphrey como Craig
* James Stone como Garda de Seguridade
* Maury Covington como Reverendo
* Michael A. Xynidis como Mensaxeiro
* Nathan R. Fitzgerald como Bailarín de Conga Line
* Benjamin Pettijohn como Voz de "Zeus"
* Dennis Thomas como Músico
* Simeon Rolle como Músico
* Vince Strachan como Músico
* Michael Hoyte como Músico
* Al Guther como Piloto de Helicóptero

## Notas 
## Véxase tamén 
### Ligazóns externas 
* 
* Ficha en BoxOfficeMojo
Roger Vadim

**Roger Vladimir Plemiannikov**, nado en París o 26 de xaneiro de 1928 e finado na mesma cidade o 11 de febreiro de 2000 foi un director e produtor de cinema francés, coñecido como **Roger Vadim**.

## Traxectoria 
Naceu en París, fillo de Igor Nikolaevich Plemiannikov, ruso branco oficial militar e pianista que emigrara desde Ucraína e se nacionalizara francés, sendo vicecónsul de Francia en Alexandría (Exipto). A súa nai, Marie-Antoinette Ardilouze era unha actriz francesa. Aínda que Vadim viviu con luxos nos seus primeiros anos, a morte de seu pai provocou que a familia volvese a Francia, onde a súa nai atopou traballo nun albergue dos Alpes que funcionaba como estación de camiño para xudeus e outros fuxitivo que fuxían do nazismo. a guionista Ann Biderman, e a actriz Cindy Pickett. A filla máis vella de Vadim, Nathalie, díxolle á biógrafa Patricia Bosworth: "Jane foi o amor da súa vida para o meu pai".

Vadim finou de cancro aos setenta e dous anos, sendo sobrevivido pola súa viúva e os seus catro fillos. As súas ex-mulleres, Bardot, Fonda, Schneider e Stroyberg asistiron ao seu funeral.

## Filmografía 
* *En Effeuillant la Marguerite* (1956)
* *Et Dieu… créa la femme* (1956)
* *Sait-on jamais?* (1957)
* *Sois belle et tais-toi* (1957)
* *Les Bijoutiers du Clair de Lune* (1958)
* *Les liaisons dangereuses* (1959)
* *Et mourir de plaisir* (1960)
* *La Bride sur le cou* (1961)
* *Les Sept péchés capitaux* (1962)
* *Les Parisiennes* (1962)
* *Le Repos du guerrier* (1962)
* *Un château en Suède* (1963)
* *Le vice et la vertu* (1963)
* *La Ronde* (1964)
* *La Curée* (1966)
* *Histoires extraordinaires* (1968)
* *Barbarella* (1968)
* *Pretty Maids All in a Row* (1971)
* *Hellé* (1972)
* *Don Juan ou Si Don Juan était une femme* (1973)
* *La jeune fille Assassinée* (1974)
* *Une femme fidèle* (1976)
* *Bonheur, impair et passe* (1977)
* *Jeux de Nuit* (1980)
* *The Hot Touch* (1981)
* *Surprise Party* (1983)
* *Faerie Tale Theatre* (1984 TV, episodio "Beauty and the Beast")
* *The Hitchhiker* (1986 TV, capítulo "Dead Man's Curve")
* *And God Created Woman* (1988)
* *Safari* (1991, telefilme)
* *Amour fou* (1993, telefilme)
* *La Nouvelle tribu* (1996, miniserie)
* *Mon père avait raison* (1996, telefilme)
* *Un coup de baguette magique* (1997, telefilme)

## Notas 
## Véxase tamén 
### Bibliografía 
* Vadim, Roger. *Bardot, Deneuve, Fonda: My Life With The Three Most Beautiful Women In The World* (1986), Simon & Schuster (ISBN 0-671-53007-0/ISBN 978-0-671-53007-5)
### Ligazóns externas 
* 
* Roger Vadim en Find A Granve
Cruz Martínez

:*Non confundir con Cruz Martínez Esteruelas (1932-2000), político español*.

**Cruz Martínez Vilas**, nada na Armenteira (Meis) o 7 de febreiro de 1960, é unha escritora galega.

## Traxectoria 
Fundadora do grupo A porta verde do sétimo andar, 2005. Penúltimo Acto, 2010. Trisquel-Art, 2012. Pertence á Asociación Cultural O Castro de Vigo. Forma parte do consello editorial de Círculo Edições.

## Obra 
### Poesía 
* *Espelho de mim mesma* (2014). Círculo Edições.
* *Xerografia em branco e negro* (2014). Porto: Corpos Editora.
* *Stand by, num estado de emergência* (2015). Porto: Poesia fã Clube.
* *Chat* (2023). A Coruña: Medulia. 64 páxs. ISBN  978-84-19438-40-9.

### Narrativa 
* *Formigas vermelhas soterram-se no açucareiro* (2021). Chiado Editora. ISBN 978-989-37-0360-1.
* *Uns aventureiros muito brutos* (2022). A Coruña: Medulia. 66 páxs. ISBN 978-84-124948-9-1.

### Obras colectivas 
* *A porta verde do sétimo andar*, 2007, A porta verde do sétimo andar.
* *XXII Festival de Poesia do Condado: Galiza non se vende!!!*, 2008, S. C. D. Condado.
* *Premios Terras de Chamoso. I. II e III*, 2007-2009.
* *Acción poética*, 2010, Penúltimo Acto - Acción Poética.
* *Mulheres entre poesia e luita*, 2011.
* *VIII Certame Literario Concello de Ames*, 2011.
* *18*, 2011, Penúltimo Acto - Acción Poética.
* *Encontros Mar*, 2012, Aveiro.
* *Colectânea de Poesia*, 2013, Porto.
* *Meis é poesía*, 2013.
* *Versos no Olimpo*, 2013, Toxosoutos.
* *Versus cianuro*, 2013, A. C. Caldeirón.
* *Alén do silencio*, 2014.
* *Un libro de libros*, 2014.
* *Pico Sacro. Ferido polo lóstrego e a lenda*, 2017, Alvarellos.

## Premios 
* Primeiro premio no XXII Certame *Rosalía de Castro de Cornellà* (Barcelona) no 2008, por *Amante tocada pola antropofaxia*.
* Segundo premio no I Certame *Terras de Chamoso* no 2008, por *Bosquexo dunha perna que pretende tirar para diante*.
* Mención de Honra "Concurso Internacional de Cuento breve y Poesía". Homenaxe a Manuel Curros Enríquez da Casa galega de Bos Aires (Arxentina) no 2008, polo poema *Tallo de pedra pendurado na memoria.*
* Segundo premio no XXIII Certame *Feliciano Rolán* no 2009, por *Se cadra, son pequena de máis*.
* Segundo premio no III Certame de Poesía *Mulleres do noso tempo* no 2010, por *A palabra xurdiu da dislalia*.
* Segundo premio no VIII Certame Literario *Concello de Ames* no 2011, por *Atraídos por un choque de feromonas*.
* Primeiro premio no XXVI Certame *Rosalía de Castro* de Cornellà (Barcelona) no 2012, por *Contemplo o proceso inevitábel da despedida*.
* Segundo premio do I Certame Literario de poesía e relato curto *Xosé Neira Vilas* no 2012, por *A coleccionista de cicatrices*.
* Primeiro premio no II Certame de Poesía *Manuel María* da Casa Galega de Guipúscoa no 2014, por *O lánguido ocaso dunha dalia*.

## Véxase tamén 
### Ligazóns externas 
* Biografía en *Círculo Edições*
* Blog da autora
* Sección da Autora en Sermos Galiza
Agrelos

O termo **agrelo** designa un terreo pequeno adicado ao cultivo, unha leira. Como orónimo, **Agrelos** pode referirse a:

;En Galiza
***Agrelos**, lugar da parroquia de Marcelle do concello de Monforte de Lemos;
***Agrelos**, lugar da parroquia da Broza do concello do Saviñao;

## Véxase tamén
### Outros artigos
Agros

O termo **Agro** designa un terreo de labranza ou cultivo, unha leira. 

Como topónimo, pode referirse a:

;En Galiza
***Os Agros**, lugar da parroquia de Labrada, no concello de Abadín;
***Os Agros**, lugar da parroquia de Meaño, no concello de Meaño;
***Os Agros**, lugar da parroquia de Soutelo, no concello de Salceda de Caselas;
***Os Agros da Vila**, lugar da parroquia de Lesón, no concello da Pobra do Caramiñal;
***Agros Chaos**, lugar da parroquia de Miñotos, no concello de Ourol;
***Anllóns de Tras dos Agros**, lugar da parroquia de Anllóns, no concello de Ponteceso;
***Magros**, lugar da parroquia de Beariz, no concello de Beariz.

## Véxase tamén
### Outros artigos
***Agrós**, lugar da parroquia de Valdoviño, no concello de Valdoviño.
Will Yun Lee

**Will Yun Lee** (hangul: 이상욱), nado como **Lee Sang-wook** en Arlington, Virxinia, o 22 de marzo de 1971, é un actor estadounidense. É coñecido polos seus papeis nas series de televisión *Witchblade*, onde interpreta a Danny Woo, e en *Bionic Woman*, onde fai de Jae Kim. Tamén apareceu en filmes como *Die Another Day*, *Elektra* e *The Wolverine*.

## Filmografía 
## Videoxogos 
## Véxase tamén 
### Ligazóns externas 
*
Robert Sarah

**Robert Sarah**, nado o 15 de xuño de 1945 en Ourouss (Guinea Francesa), é un cardeal da Igrexa Católica, prefecto da Congregación para o Culto Divino e a Disciplina dos Sacramentos dende 2014.

## Traxectoria 
Robert Sarah naceu o 15 de xuño de 1945 en Ourouss, na colonia francesa de Guinea, predecesora da Guinea actual.

O 20 de xullo de 1969 foi ordenado sacerdote da arquidiocese de Conakry polo seu arcebispo Raymond-Maria Tchidimbo.

O 13 de agosto de 1979 foi nomeado arcebispo de Conakry, recibindo a consagración episcopal o 8 de decembro do mesmo ano de mans do cardeal Giovanni Benelli, arcebispo de Florencia, e sendo os co-consagrantes Luc Auguste Sangaré, arcebispo de Bamako; e Jean Pierre Marie Orchampt, bispo de Angers.

O 1 de outubro de 2001 o papa Xoán Paulo II nomeouno secretario da Congregación para a Evanxelización dos Pobos. Anos máis tarde, o 7 de outubro de 2010, foi nomeado presidente do Consello Pontificio "Cor Unum" polo papa Bieito XVI. O mesmo papa, no consistorio do 20 de novembro de 2010 creouno cardeal, co título de Cardeal-Diácono de San Giovanni Bosco in via Tuscolana.

O 24 de novembro de 2014 o papa Francisco nomeuno como novo prefecto da Congregación para o Culto Divino e a Disciplina dos Sacramentos.

## Obra 
* 
* 
* 
* 
* 
* 
* 
* 

## Sucesión episcopal 
### Bispos consagrados por Robert Sarah 
* Vincent Coulibaly (1994)
* Emmanuel Félémou (2007)
* Barthélemy Yaouda Hourgo (2008)
* Joseph Befe Ateba (2008)
* Raphaël Balla Guilavogui (2008)
Faro de cabo Silleiro

O **faro de cabo Silleiro** atópase no cabo do mesmo nome, na parroquia de Baredo, concello de Baiona.

## Historia e características 
O faro vello inaugurouse no ano 1866 pegado ó mar. E en 1924, o novo a 85 metros sobre o nivel do mar e a uns 250 do mar.

O seu primeiro combustible foi unha lámpada de mecha que empregaba aceite vexetal. En 1909 foi substituído por unha lámpada de petróleo. Máis tarde instalóuselle unha sirena, unhas lentes de 25 quilómetros e un emisor eléctrico con alcance de 200 millas. Dende 1960 ten unha lámpada de 3.000 watios que se poden ver a 40 millas.

Na Casa da Navegación de Baiona hai expostas antigas lámpadas do faro.
[miniatura|200px|Panel da [Autoridade Portuaria de Vigo|Autoridade Portuaria.]]

## Notas 
## Véxase tamén 
### Bibliografía 
* 
* *West Coast of Europe and Northwest Africa* p.&nbsp;104. National Geospatial-Intelligence Agency, 2008.

### Outros artigos 
* Faros das Cíes
* Batería de Cabo Silleiro
### Ligazóns externas 
* Faro Silleiro  na páxina web do Concello de Baiona.
Masacre de Awa'uq

[thumb|300px|O asentamento ou campamento de [Grigori Xelihov na illa Kodiak.]]
O '''masacre de Awa'uq**, **masacre de Refuge Rock'*, foi un masacre perpetrado polo comerciante de peles ruso Grigori Xelihov, axudado por homes armados da Compañía Xelihov-Golikov, contra un grupo de indios alutiiq o 14 de agosto de 1784 durante a era do dominio ruso de Alasca. O ataque produciuse na illa Sitkalidak, preto de Old Harbor en Refuge Rock (*Awa'uq*, en alutiiq), ao sur da illa Kodiak, no arquipélago Kodiak.

En 1784, Grigori Xelihov, chegou á baía de Three Saints (preto da actual Old Harbor) na illa Kodiak, con dous barcos. Os indíxenas koniaga da illa Kodiak (*Qik’rtarmiut Sugpiat*), unha nación de alutiiq nativos de Alasca, atacaron a expedición de Xelihov, que respondeu matando centos de persoas e facendo reféns para subxugar os outros. (Xelihov dixo que fixera máis de 1000 presos, mantendo 400 como reféns). O primeiro asentamento permanente por parte de Rusia estabeleceuse en 1784, cando Grigori Xelihov fundou unha colonia na illa de Kodiak, na baía de Three Saints.

Segundo outras fontes, os *promyshlenniki'' rusos (os cazadores e comerciantes de peles) mataron 500 homes, mulleres e nenos en Refuge Rock, aínda que algunhas fontes aumentan o número a 2000 vítimas, e outras até 2 500-3 000 mortes.

## Notas 
## Véxase tamén 
### Ligazóns externas 
*  Google Maps. **Awa’uq en Partition Cove**
Troponina T

miniatura|dereita|Situación da troponina T en complexo.
A **troponina T** é unha das proteínas que forma parte do complexo da troponina. A troponina T únese á tropomiosina (de aí a súa denominación T) no sarcómero das fibras musculares estriadas formando un complexo troponina-tropomiosina, e axuda a situar a tropomiosina sobre a actina. Xunto co resto do complexo da troponina modula a contracción do músculo estriado.

A troponina T descubriuna o médico alemán Hugo A. Katus na Universidade de Heidelberg. Tamén foi el quen desenvolveu o inmunoensaio da troponina T.

## Tipos 
Existen tres subtipos principais de troponina T, localizados en diferentes tecidos:
* Isoforma da troponina T presente no músculo esquelético de contracción lenta, denominada TNNT1 e codificada no cromosoma 19q13.4 (OMIM 191041). Esta isoforma ten 4 subtipos proteicos con lixeiras variacións estruturais codificados polo mesmo xene.
* Isoforma da troponina T cardíaca, denominada TNNT2 e codificada no cromosoma 1q32 (OMIM 191045)
* Isoforma da troponina T no músculo esquelético de contracción rápida, denominada TNNT3 e localizada no cromosoma 11p15.5 (OMIM 600692)

## Patoloxías 
En pacientes con enfermidade da arteria coronaria estable, as concentracións de troponina T están asociadas significativamente coa incidencia da morte cardiovascular e insuficiencia cardíaca.

O xene responsable da miocardiopatía dilatada encóntrase no cromosoma 1q32, que é a mesma localización do xene da troponina T cardíaca *TNNT2*. Defectos no xene que codifica a troponina T dan lugar a unha forma de miocardiopatía hereditaria chamada miocardiopatía hipertrófica, que é a causa máis frecuente de morte súbita cardíaca en atletas mozos. Un xene para a artrogripose distal tipo 2B (AD2B) mapouse no cromosoma 11p15.5, a mesma localización do xene *TNNT3* da troponina T do músculo esquelético de contracción rápida, responsable da variabilidade clínica observada no síndrome de Freeman-Sheldon, un tipo de artrogripose.

## Notas 
## Véxase tamén 
### Outros artigos
* Troponina
* Troponina I
* Troponina C

### Ligazóns externas 
* Troponin T National Library of Medicine - Medical Subject Headings (en inglés).
Arbus

***Arbus, Italia**, unha comuna italiana da provincia de Cagliari, rexión de Sardeña.
***Arbus, Francia**, unha comuna francesa no departamento dos Pireneos Atlánticos, na rexión da Aquitania,
Exército de Terra de Azerbaidján

O **Exército de Terra de Azerbaidján** (en azerí: *Azərbaycan Silahlı Qüvvələri Quru Qoşunları*) e a rama terrestre das Forzas Armadas de República de Azerbaidján. Conxuntamente coa Armada e o Exército do Aire, o exército serve, principalmente, como forza de autodefensa para protexer a integridade territorial do país e fornecer tanto asistencia humanitaria como seguranza no territorio estatal e no estranxeiro. Actualmente o Exército de Terra de Azerbaidján conta con aproximadamente 57.000 efectivos, así como 15.000 reservistas. O exército está equipado con armas de fogo, artillaría, artillaría antiaérea, morteiros, carros, vehículos blindados de combate (Transportes blindados de persoal (APC) e Vehículos de combate de infantaría (IFV)) e outros equipos. Este exército foi creado en 1918, pero a súa formación actual só foi creado en 1992. O exército foi creado por primeira vez en 1918, cando a República Democrática de Azerbaidján conseguiu a súa independencia do Imperio Ruso durante a Revolución e a seguinte guerra civil. O exército durou ata 1920, ano en que o país foi anexionado pola Unión Soviética. O exército foi restablecido cando Azerbaidján se tornou independente trala disolución da Unión Soviética.

## Notas 
## Véxase tamén
Bouza, Baredo, Baiona

**A Bouza**, erroneamente chamada no Nomenclátor de Galicia **Bouza**, é unha aldea da parroquia de Baredo, no concello pontevedrés de Baiona. Segundo o IGE, no ano 2015, tiña 76 habitantes (39 homes e 37 mulleres).

Este topónimo sempre vai acompañado do artigo, a pesar de non telo no Nomenclátor de Galicia, aínda que si en Galicia Nomeada. Así o corroboran outros microtopónimos como "O Campo da Bouza". É tamén un dos barrios históricos da parroquia e, polo tanto, está ben atestado o mantemento do artigo. Por exemplo, en 1753, en documentación do Arquivo Municipal de Baiona, aparece un veciño chamado "Francisco Barreyro da Bouza".

Ó igual que noutros barrios, as casas están illadas e construídas sobre terras de cultivo. Existen varias edificacións de tipoloxía tradicional (incluíndo canizos), mais as novas non a manteñen.

## Lugares e parroquias 
### Lugares de Baredo 
### Parroquias de Baiona 
## Notas
Isaac Rielo Carballo

**Isaac Rielo Carballo**, nado en Arcos de Frades (Pol) o 1 de novembro de 1930 e finado o 11 de agosto de 2018, foi un crego, etnógrafo e escritor galego.

## Traxectoria 
Estudou Filosofía e Teoloxía no Seminario de Lugo, ordenándose sacerdote en 1955. Tras uns anos de ministerio parroquial como ecónomo das freguesías de Cirio e Fraialde, no arciprestado de Luaces, ingresou por oposición no Corpo Eclesiástico do Exército, no que acadou o grao de coronel capelán. Posteriormente, licenciouse en Dereito Canónico na Universidade Pontificia Comillas de Madrid, e en Teoloxía na Facultade de Teoloxía de Cataluña, en Barcelona. É tamén diplomado en Xenealoxía, Heráldica e Nobiliaria.

Ten colaborado con artigos en diversas publicacións, como *Encrucillada*.

Isaac Rielo Carballo é irmán de Nicanor Rielo Carballo e tío de Pedro Rielo e cuñado de Paz Lamela Vilariño.

## Obra 
### Ensaio 
* *O cancioneiro da Terra Chá*, 1980, Cadernos do Seminario de Sargadelos, Ediciós do Castro.
* *O escudo do concello de Pol*, 1985, Celta, Lugo.
* *Cancións galegas*, 1989, Deputación de Lugo.
* *Heráldica de Pantón*, 1998.
* *Pantón, historia e fidalguía*, 2000, Editorial Compostela.
* *A Casa Grande de Quintela, Farnadeiros, O Corgo, Lugo*, 2005, Litonor.

## Notas 
## Véxase tamén 
### Ligazóns externas 
* Ficha do autor en *Galegos*
Troponina I

miniatura|dereita|Situación da troponina I en complexo.
A **troponina I** é unha proteína que forma parte do complexo da troponina. Únese á actina nos miofilamentos delgados e mantén unido o complexo troponina-tropomiosina no seu lugar. A letra I do seu nome débese ao carácter inhibitorio que ten na unión da actina á miosina, evitando a formación de pontes cruzadas entre elas e impedindo a contracción muscular. A causa da troponina I a miosina non pode unirse á actina no músculo relaxado, pero cando se unen ións calcio á troponina C (que tamén forma parte do complexo) prodúcense cambios conformacionais que fan que se desprace a troponina I e finalmente a tropomiosina deixa libres os sitios de unión da actina para a miosina e pode producirse a contracción muscular.

## Tipos 
Existen tres subtipos principais de troponina I, localizados en diferentes tecidos:
* A isoforma da troponina I do músculo esquelético de contracción lenta denomínase TNNI1. Codificada no cromosoma 1.
* A isoforma da troponina I do músculo esquelético de contracción rápida denomínase TNNI2. Codificada no cromosoma 11
* A isoforma da troponina I cardíaca denomínase TNNI3. Codificada no cromosoma 19.

## Patoloxías 
Pode presentarse unha liberación elevada de troponina I en pacientes con miocardiopatía hipertrófica e acentuarse transitoriamente co exercicio, reducíndose por efecto de medicamentos beta bloqueantes.

A troponina I cardíaca humana (TNNI3, ou tamén cTnI) preséntase no músculo cardíaco como unha soa isoforma de 23876 Da e consta de 209 residuos de aminoácidos. O seu punto isoeléctrico (pI) teórico é de 9.87. Contén dúas serinas nas posicións 22 e 23 que poden ser fosforiladas in vivo pola proteína quinase A, polo que se poden orixinar e coexistir na célula catro formas da proteína (unha bifosforilada, outra totalmente desfosforilada, e dúas monofosforiladas nunha das serinas ou na outra). A fosforilación da cTnI fai que cambie a conformación da proteína e se modifique a súa interacción coas outras troponinas e a interacción con anticorpos anti-TnI. Unha parte significativa da cTnI liberada no sangue dos pacientes está fosforilada. A cTnI é un marcador fiable dos danos no tecido muscular cardíaco, e considérase máis sensible e significativamente máis específica no diagnóstico do infarto de miocardio que a creatina quinase e que a mioglobina e as isoencimas lactato deshidroxenase.

Porén, a troponina I non é totalmente específica do dano no miocardio debido a infarto. Outras causas da elevación da troponina I son a insuficiencia renal crónica, insuficiencia cardíaca, hemorraxia subaracnoide e embolia poulmonar.

## Notas 
## Véxase tamén 
### Outros artigos 
* Troponina
* Troponina T
* Troponina C

### Ligazóns externas 
* Troponin I en Medical Subject Headings (en inglés).
Troponina C

miniatura|400px|Troponina C en complexo.
A **troponina C** é unha proteína que forma parte do complexo da troponina, que se encontra nos miofilamentos musculares finos (xunto coa actina e a tropomiosina) e que ten a característica de que se pode unir a ións calcio. Como resultado da unión do calcio á troponina C, os elementos que forman parte dos filamentos finos musculares experimentan unha serie de cambios alostéricos que permiten a interacción da actina coa miosina e que se produza a contracción muscular.

Contén catro motivos estruturais de tipo man EF para a unión ao calcio, aínda que diferentes isoformas poden ter menos de catro subdominios de unión ao calcio funcionais. Contén un lóbulo N e outro C. O lóbulo C ten unha función estrutural e únese ao dominio N da troponina I. O lóbulo C pode tamén ligarse ao Ca2+ ou ao Mg2+. O lóbulo N, que só se pode ligar ao Ca2+, é o lóbulo regulador, e únese ao dominio C da troponina I despois de unirse ao calcio. A letra C do seu nome fai referencia ao calcio.

## Tipos
Hai dous subtipos específicos de tecido desta proteína, que son:
* Troponina C lenta ou TNNC1, codificada en 3p21.3-p14.3, presente no músculo esquelético de contracción lenta e no cardíaco (OMIM, 191040).
* Troponina C rápida ou TNNC2, codificada en 20q12-q13.11, presente no músculo esquelético de contracción rápida (OMIM 191039).

## Véxase tamén 
### Outros artigos 
* Troponina
* Troponina T
* Troponina I
* Proteína fixadora de calcio

### Ligazóns externas 
*
Winter's Bone

'''''Winter's Bone''''' é un filme independente estadounidense dirixido e escrito por Debra Granik que se estreou no 2010. Baséase na novela homónima de Daniel Woodrell. Está protagonizado por Jennifer Lawrence, que interpreta a unha adolescente dunha zona rural dos Estados Unidos, que para protexer a súa familia, debe atopar ó seu pai desaparecido.

## Sinopse 
Ree Dolly (Lawrence) vive nunha zona rural dos montes de Missouri. É unha rapaza de 17 anos que ten que facerse cargo da súa familia nunha situación de estrema precariedade. O seu pai Jessup, tras saír do cárcere en liberdade condicional, desapareceu de súpeto, e se non aparece, en poucos días perderán a casa onde Ree vive coa súa nai enferma e os seus dous irmáns máis novos. Atopar ó seu pai convértese entón para a moza nunha cuestión vital.

## Personaxes 
* Jennifer Lawrence como Ree Dolly
* John Hawkes como Teardrop Dolly
* Lauren Sweetser como Gail
* Garret Dillahunt como Sheriff Baskin
* Dale Dickey como Merab
* Shelley Waggener como Sonya
* Kevin Breznahan como Little Arthur
* Ashlee Thompson como Ashlee Dolly
* Tate Taylor como Satterfield
* Sheryl Lee como April
* Cody Shiloh Brown como Floyd
* Isaiah Stone como Sonny Dolly

## Galardóns e nomeamentos 
* 2010: 83ª edición dos Oscar: 4 nomeamentos, incluíndo mellor filme e actriz (Jennifer Lawrence).
* 2010: Sundance: Gran Premio do Xurado, Mellor guión.
* 2010: NBR - Asociación de Críticos Norteamericanos: 2 premios.
* 2010: Gotham Awards: Mellor filme, mellor elenco de actores. 3 nomeamentos.
* 2010: 2 Independent Spirit Awards: Mellor actor sec w actriz sec. 7 nomeamentos, incluíndo mellor filme.
* 2010: Asociación de Críticos dos Ánxeles: Finalista a mellor actriz (Jennifer Lawrence).
* 2010: American Film Institute (AFI): Top 10 - Mellores filmes do ano.
* 2011: Premios Guldbagge (Suecia): Nomeado a mellor filme estranxeiro.
* 2010: 4 nomeamentos Critics' Choice Awards, incluíndo mellor filme e actriz.
* 2010: Asociación de Críticos de Chicago: Mellor Intérprete revelación. 6 nomeamentos.

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en AllMovie 
* Ficha en BoxOfficeMojo
Abalde

Como topónimo **Abalde** (provén do antropónimo *Abaldus* ou *Avaldus* de orixe sueva ou visigoda) pode referirse a:

;En Galiza
***Abalde**, lugar da parroquia de Beade, no concello de Vigo.

Como apelido, **Abalde** pode referirse a:

*****Alberto Abalde Díaz****, xogador de baloncesto galego (n. 1995);
***Rogelio Abalde**, filántropo galego;
***Enrique Álvarez Abalde**, militante comunista galego (1960-2010);
***Roberto Abalde**, informático arxentino, impulsor dos proxectos *Rianxo* e *Rábade* (n. 1970);
***Marcos Abalde**, dramaturgo galego (n. 1982);
***Tamara Abalde**, xogadora de baloncesto galega (n. 1989).

## Véxase tamén
### Outros artigos
Bad (canción de Michael Jackson)

"**Bad**" é unha canción do artista estadounidense Michael Jackson. "Bad" foi lanzado por Epic Records en setembro de 1987 como o segundo sinxelo do álbum homónimo. A canción foi escrita, composta e co-producida por Jackson, e producida por Quincy Jones. Jackson declarou que a canción estaba influenciada por unha historia real sobre a que lera.

"Bad" foi ben recibida polos críticos musicais. A canción acadou o número un en *Billboard* Hot 100, e mantívose nesa posición por dúas semanas, converténdose no segundo número un do álbum *Bad*, e o sétimo na súa carreira. Internacionalmente, a canción foi un éxito comercial, colocándose no "top ten" en once países e no "top five" no Reino Unido, Francia, Italia, Noruega, Suíza e Suecia. Ademais, conseguiu o número un nas listas dos Países Baixos

## Véxase tamén 
### Bibliografía 
*
*
*
*